Diari Oficial de la Generalitat Valenciana


Sumari del DOGV 2706, del 11-03-1996 (1996/837639)

ORDRE de 29 de febrer de 1996, de la Conselleria d'Agricultura i Medi Ambient, per la qual es concedeixen subvencions a la subscripció d'assegurances en l'activitat apícola.
-----------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1996/02/29/(1)/dof/vci/html**

### Dades del document

Número de DOGV
:   2706

Data del DOGV
:   11-03-1996

Secció del DOGV
:   DISPOSICIONS GENERALS

Número del document
:   1996/837639


Data del document
:   29-02-1996

Organisme emissor
:   Conselleria d'Agricultura i Medi Ambient

Tipus de document
:   Ordre

Correcció d'errades

Anàlisi jurídica

ORDRE de 29 de febrer de 1996, de la Conselleria d'Agricultura i Medi Ambient, per la qual es concedeixen subvencions a la subscripció d'assegurances en l'activitat apícola.   
El sector apícola passa, des de fa alguns anys, una crisi econòmica derivada de la baixada dels preus de mercat dels seus productes, de les dificultats d'ubicació dels ruscos per les disposicions dictades per a evitar la pol·linització encreuada en els cítrics i de la pujada dels mitjans de producció.  
A aquestes circumstàncies s'afegeix la necessitat d'assegurar els ruscos contra una sèrie de riscos com ara danys en transport i responsabilitat civil per danys a tercers, entre altres, si volen mantenir un mínim de seguretat en les seues rendes.   
La Conselleria d'Agricultura i Medi Ambient, conscient de les dificultats del sector i tenint en compte que no es troba inclòs en el Pla d'Assegurances Agràries Combinades i que, per tant, no rep per aquest concepte les subvencions dels ramaders de boví i oví o de la majoria dels agricultors, considera convenient ajudar als apicultors per mitjà d'una subvenció a la subscripció d'assegurances.  
Per tot això, a proposta de la Direcció General de Producció Agrària i Pesca i en virtut de les atribucions conferides per la Llei de Govern Valencià,  
ORDENE  
Article primer  
La Conselleria d'Agricultura i Medi Ambient concedirà subvencions als apicultors de la Comunitat Valenciana que subscriguen assegurances col·lectives o individuals de riscos en l'activitat apícola amb els requisits que s'especifiquen en els articles següents.  
Article segon  
Seran beneficiaris de la subvenció els apicultors inscrits en el Registre d'Explotacions Apícoles de la Comunitat Valenciana que subscriguen assegurances de ruscos, de forma individual o col·lectiva i que ho sol·liciten a la Conselleria d'Agricultura i Medi Ambient.  
Article tercer  
La quantia de la subvenció es fixa en el 30 per cent del cost de l'assegurança que ha de pagar l'apicultor en concepte de prima anual inclosos els recàrrecs del consorci de compensació de l'assegurança i els impostos. Amb aquest efecte es considerarà com a prima anual màxima subvencionable la quantitat de 125 pessetes per rusc Layens, 190 pessetes per rusc vertical i 11.000 pessetes per vehicle.  
Article quart  
El termini per a sol·licitar les subvencions acabarà el 30 d'abril de cada any i inclourà les pòlisses vigents subscrites amb data posterior a l'1 de maig de l'any anterior i amb un any de cobertura.   
Article cinqué  
Les subvencions es pagaran directament a l'interessat o a través del beneficiari de l'assegurança en el cas de pòlisses col·lectives. Amb la sol·licitud de subvenció es presentaran fotocòpies del NIF de cada sol·licitant, de la inscripció en el Registre d'Explotacions Apícoles o del quadern de transhumància apícola actualitzat dins dels 12 mesos anteriors a la sol·licitud, amb indicació del número de ruscos i de la pòlissa d'assegurança.   
Article sisé   
A càrrec de l'aplicació pressupostària 20.82.97.5345.630.90.7, l'import global màxim d'aquestes ajudes que, amb la línia pressupostària que les finance, es publicarà anualment per mitjà d'una ordre de la Conselleria d'Agricultura i Medi Ambient i s'ajustarà a l'habilitació pressupostària consignada en les lleis de pressupostos de la Generalitat, i podran prorratejar-se si les ajudes sol·licitades superen l'import global màxim establit.  
Article seté  
Si en el termini de tres mesos comptats a partir de la data final de presentació de sol·licituds no s'haguera produït resolució expressa de concessió, s'haurà de considerar desestimada.  
Article vuité  
Es deleguen en el director general de Producció Agrària i Pesca les resolucions de concessió i pagament de les ajudes regulades per aquesta ordre.  
DISPOSICIONS FINALS  
Primera  
Es faculta el director general de Producció Agrària i Pesca per a dictar les instruccions necessàries per al desenvolupament d'aquesta ordre.  
Segona  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
València, 29 de febrer de 1996  
La consellera d'Agricultura i Medi Ambient,  
MARIA àNGELS RAMóN-LLIN I MARTíNEZ


Còpia Permalink ELI